返歸啦俄仔

《返歸啦俄仔》，原名《俄仔愛回家》，係香港電視娛樂製作嘅遊埠節目，主持係Artem Ansheles、Yoyo、Ceci同阿Mo，嘉賓有Ansheles媽媽，由2018年6月25號到7月10號逢禮拜一到五22:30-23:00喺ViuTV播，最後三集喺7月11號到7月13號禮拜三到五23:30-00:00播。

《返歸啦俄仔》嘅前奏節目係《遊俄話你知》，主要喺介紹有關遊俄羅斯嘅資訊，每集節目大約2分鐘，由2018年5月28號至6月8號逢星期一至五23:27-23:30喺ViuTV播出，製作班底同《返歸啦俄仔》相同。節目主要係由Artem Ansheles主持，部份集數嘅內容係摘取自《返歸啦俄仔》，因此亦可以見到幾個女主持。

節目簡介
出生於俄羅斯堪察加半島嘅Artem Ansheles，2016年喺香港投身ViuTV發展，2018年喺世界盃期間返咗祖家，而且帶住三個香港女仔返佢「鄉下」俄羅斯。呢個節目就係介紹佢點樣充當伴遊，帶同另外三個人生路不熟嘅節目主持，介紹返當地三個城市嘅特色，期間加插各個主持同埋Artem Ansheles媽媽嘅生活片段，比起一般旅遊節目多咗現實生活上嘅互動。

每集一覽

遊俄話你知

返歸啦俄仔

節目調動
2018年7月3號：由於直播2018年FIFA世界盃16強賽，所以停播一次。
2018年7月6號：由於直播2018年FIFA世界盃8強賽，所以停播一次。

ViuTV：返歸啦俄仔
Youtube：遊俄話你知
ViuTV：遊俄話你知

2018年ViuTV節目
ViuTV遊埠節目